Andreas, archidiaconus Autissiod., omnibus presentes litteras inspecturis, salutem in Domino. Noverint universi quod Jacobus, vicarius de Anceio-Franco, in presentia nostra recognovit se teneri persolvere fratribus militie Templi de Sancto-Medardo, medietatem decime sue in terris quas excolit in finagio de Anceio-Franco, exceptis terris que appropriantur ecclesie. In cujus rei testimonium, ad preces utriusque partis, presentes litteras sigilli nostri munimine fecimus roborari. Actum, anno Gratie Mº CCº XXº Vº, mense januario.